open-index/open-wikipedia-markdown huggingface dataset:
Ricin

**Ricin** er et naturlig protein fra bønnene av oljeplanten kristpalme (*Ricinus communis*). Formen kan være væske, pulver eller krystaller uten spesiell smak. Den blokkerer cellenes proteinsyntese og forårsaker indre blødninger og ødelagte organer. Hvis giften inntas, utvikler offeret symptomer som kvalme, oppkast og blodig diaré. Offeret dør av organsvikt etter noen dager. Pustes giften inn, dør man fordi åndedrettet blir lammet. Giften kan påvises på åstedet, men ikke spores i offeret.

Giften regnes som 1&nbsp;000 ganger giftigere enn cyanid med en gjennomsnittlig dødelig dose som Det amerikanske helsedirektoratet har opplyser at også små mengder, avhengig av renheten og type eksponering er svært skadelig og kan også være dødelig. En dose ren ricinpulver på størrelse med noen få saltkorn kan drepe et voksent menneske.

## Norge
I april 2011 skal en mann fra Tromsø ha fremstilt giftstoffet hjemme og deretter tatt sitt eget liv ved hjelp av det. Dette var ifølge Pål Aas ved Forsvarets forskningsinstitutt den første ricin-episoden i Norge noensinne.

I juni 2023 ble en tenåring fra Bøler i Oslo varetektsfengslet etter å ha ringt nødetatene og sagt at han hadde fått ricin på seg som han hadde fremstilt selv hjemme.

## Referanser
Era Vulgaris

***Era Vulgaris*** er det femte albumet til rock-bandet Queens of the Stone Age. Albumet ble sluppet 11. juni 2007. Navnet på albumet er hentet fra en latinsk term for tiden som starter i år 1 i den gregorianske kalenderen, på norsk kalt etter Kristus.

Låten *«Era Vulgaris»* som ble tilgjengelig på internett i forkant av utgivelsen, er ikke med på albumet.

## Sporliste
# «Turning on the Screw» – 5:20
# «Sick, Sick, Sick» – 3:34
# «I'm Designer» – 4:04
# «Into the Hollow» – 3:32
# «Misfit Love» – 5:39
# «Battery Acid» – 4:36
# «Make It Wit Chu» – 4:50
# «3's & 7's» – 3:34
# «Suture Up Your Future» – 4:37
# «River in the Road» – 3:19
# «Run Pig Run» – 4:48

## Medvirkende
* Julian Casablancas fra The Strokes på «Sick, Sick, Sick».
* Mark Lanegan fra The Screaming Trees på sangen «River in the Road».

## Eksterne lenker
*
Bretagnes flagg

**Bretagnes flagg** er delt i fem svarte og fire hvit striper og har en hvit kanton med svarte heraldiske hermelinsmerker. Flagget kalles på bretonsk *gwenn-ha-du*, som betyr hvitt og svart. Det ble skapt i 1923 av den bretonske aktivisten Morvan Marchal, som var aktiv i bevegelsen *Breizh Atao* (Bretagne for alltid). Forbildet er USAs flagg, men Marchals flaggtegning ligner også på våpenet for byen Rennes. De ni stripene representerer Bretagnes tradisjonelle regioner eller bispedømmer fra tiden da hertugdømmet Bretagne fortsatt var selvstendig: Cornouaille, Dol, Léon, Nantes, Rennes, Saint-Malo and Saint-Brieuc, Trégor og Vannes. Kantonen står som minne om hertugdømmet Bretagne. Dette førte et heraldisk våpen og flagg av hermelin.

Utformingen av hermelinsmønsteret kan variere, da både tradisjonelle heraldiske og moderne stiliserte tegninger kan forekomme. Bretagnes våpen er bestrødd med hermelin, men tallet på merker slik det benyttes i flagget er nå som regel elleve (fire over tre over fire). Antallet hermelinsmerker har ikke noen spesiell betydning, men noen bretonske nasjonalister leser antallet bokstaver i ropet *breizh dieuh* (fritt Bretagne) inn i merket i kantonen av flagget. 

Flagget har vært benyttet som samlingsmerke for regionale aktivister og bretonske nasjonalister. Gjennom dette har det, særlig tidlig i sin historie, vært politisk kontroversielt. Flagget er ikke offisielt anerkjent av franske myndigheter, men er i dag i utstrakt bruk som regionens symbol. 

## Litteratur
*Philippe Rault: *Les drapeaux bretons de 1188 à nos jours*, 1998

## Eksterne lenker
* Brittany (Traditional province, France) FOTW
Stan Seymour

**Stan Seymour** (født 16. mai 1895 i Kelloe, død	24. desember 1978) var en engelsk fotballspiller som spilte for og var manager for Newcastle United.

Seymour nøt en lysende karriere i Newcastle inntil 1929, da han forlot klubben som en følge av uenighet med ledelsen. Etter at han forlot klubben ble han eier av en klesforretning og senere journalist. Hans tid i Newcastle var ikke glemt, og i 1938 ble han klubbens nye direktør.

Som direktør hadde han kontroll over førstelaget, men i likhet med Frank Watt kunne han ikke ta ut laget. Han hadde likevel mer innflytelse over lagoppstillingen enn hva Watt hadde hatt i hans tid i klubben. Seymour var manager i klubben
fra 1938 til 1954 (med et lite opphold fra 1947 til 1950), sammen med direktørens komité. Klubben vant FA-cupen i 1951, og forsvarte trofeet i 1952 mens han hadde ansvaret for klubben.

Hans sønn, Stan Seymour Jr., ble senere styreformann i Newcastle United.
Edmonton (andre betydninger)

**Edmonton** kan vise til:

* Edmonton, hovedstaden i Alberta i Canada
**Edmonton Oilers, ishockeylag fra byen
* Edmonton (London)
Port Moresby

**Port Moresby** (eller **Pot Mosbi** på tok pisin) er hovedstaden i Papua Ny-Guinea. I 2009 hadde byen en befolkning på 307&nbsp;643. Da kaptein John Moresby oppdaget byen i 1873 oppkalte han den etter sin far, Fairfax Moresby. Byens guvernør har siden 2007 vært Powes Parkop.

Under andre verdenskrig var byen mål for japanske styrker, men angriperne ble stoppet av allierte australske tropper.

## Galleri

Port Moresby Town Mschlauch.JPG|Sentrum av Port Moresby, Papua Ny-Guinea


## Referanser


## Eksterne lenker
*
Vegar Hoel

**Geir Vegar Hoel** (1973–2021) var en norsk skuespiller. 

Hoel spilte i en rekke kortfilmer og spillefilmer. Gjennombruddsrollen hans var i filmen *[[Mongoland]]*, som var regissert av Arild Østin Ommundsen. Hoel var en av de sentrale skuespillerne i kretsen som utover på 2000-tallet laget et knippe filmer med handling som utspilte seg i Stavanger, med Ommundsen som regissør. 

Hoel hadde også mange roller på TV, blant annet i humorserien *[[Melonas]]* på NRK. Han arbeidet som skuespiller på Rogaland Teater og Haugesund Teater, og utgjorde Skamteateret sammen med Jørgen Tjemsland. 

I 2005 ble han utnevnt til «årets stavangerkunstner» av Stavanger kommune.

## Filmografi
### Spillefilmer
* 2001: *[[Mongoland]]*
* 2003: *[[United]]*
* 2004: *[[Alt for Egil]]*
* 2004: *[[Monstertorsdag]]*
* 2008: *[[Mannen som elsket Yngve (film)|Mannen som elsket Yngve]]*
* 2009: *[[Død snø]]*
* 2010: *[[Tomme Tønner]]*
* 2011: *[[UMEÅ4ever]]*
* 2013: *[[Hansel and Gretel: Witch Hunters|Hansel & Gretel: Witch Hunters]]*
* 2013: *[[Blåtur (film)|Blåtur]]*
* 2013: *[[Kill Buljo 2]]*
* 2014: *[[Død snø 2]]*
* 2016: *[[Børning 2]]*
* 2017: *[[Den 12. mann (film)|Den 12. mann]]*
* 2019: *[[Askeladden – i Soria Moria slott|Askeladden - I Soria Moria slott]]*

### Kortfilmer (utvalg)
* 1998: *[[Benny (kortfilm)|Benny]]* – regi: Pål Jackman
* 1999: *[[Før solen står opp (kortfilm)|Før solen står opp]] –* regi: Arild Østin Ommundsen
* 2005: *Kontoret for ingenting*
* 2006: *[[Der nede sørger de ikke]]*
* 2017: *Bølle* – regi: Fredrik Holmen Lillegraven
* 2017: *General Forsamling: Den som ler sist* – regi: Ivar Aase

### TV-serier
* 2014: *[[Trio (TV-serie)|Trio]]*
* 2015: *[[Okkupert]]*
* 2018: *[[Lykkeland (2018)|Lykkeland]]*

### Musikkvideo
* 2003: «Evig pint» – musikkvideo av Kaizers Orchestra

## Annet
* 2008: *Barnas store Julerevy ([[Svartnissen]])* - Nissefabrikken
* 2013: *Barnas store Julerevy ([[Svartnissen]])* - Sirkus Svartnissen
* 2014: *Barnas store Julerevy ([[Svartnissen]])* - Klon kokos jul
* 2015: *Barnas store Julerevy ([[Svartnissen]])* – Drømmejulen
* 2016: *Garborgløypa* – digital formidlingsløype i Garborgheimen, Knudaheio og Time kirke

## Referanser


## Eksterne lenker
* 
*  Vegar Hoel hos Filmweb
Sardinias flagg

**Sardinias flagg** består av en hvit duk med rødt kors, såkalt georgskors, og med fire Maurerehoder i hver kvadrant. Flagget er basert på Sardinias heraldiske våpen og er øyas historiske merke. Det er offisielt anerkjent av Den autonome regionen Sardinia. Våpen og gonfalon ble vedtatt 5. juli 1952. Flagget ble videre regulert ved regionlov av 15. april 1999.

Det er knyttet mange fortellinger til våpenets og flaggets opphav. Ifølge en spansk versjon skal de fire maurerhodene ha blitt til som følge av feiringen av de kristnes seier over araberne i et slag i 1096. I sardinsk tradisjon knyttes maurerhodene til banneret pave Benedikt II i 1017 skal ha gitt innbyggerne i Pisa som da ga støtte til Sardinias kamp mot sarasenerne. Disse forestillingene kan imidlertid ikke belegges med historisk dokumentasjon.

Den første dokumenterte bruk av merket stammer fra et aragonesisk kongelig segl fra 1281. Først i andre halvdel av 1300-tallet knyttes det til Sardinia, da øya kom under den aragonesiske krone. Fra 1700-tallet av ble hodene tegnet vendt mot flaggets frie ende og med bind for øynene. Dette siste er endret i flagg og våpen slik disse benyttes i våre dager, slik at hodene tegnes med bånd rundt hodet. Det røde korset i Sardinias våpen og flagg knyttes til Genova, som selv fører rødt kors på hvitt i sitt våpen og flagg.

Et maurerhode forekommer også i naboøya Korsika, samt i våpenet for pave Benedikt XVI. I sistnevnte våpen representerer hodet det heraldiske merket til byen Freising i Tyskland.

## Eksterne lenker
* Legge Regionale 15 aprile 1999, n. 10 Bandiera della Regione  
* Sardinia Region (Italy) FOTW
* Lo Stemma – Il Gonfalone – La Bandiera dei Quattro Mori
Stadium MK

**Stadium:mk** er et fotballstadion i Denbigh i Milton Keynes, England. Det er hjemmebanen til fotballklubben Milton Keynes Dons, og har en kapasitet på  med kun sitteplasser.  Det er bygget med et høyt tak slik at den kan utvides med en tredje tribuneseksjon i høyden og kapasiteten kan bli  i framtiden.

Stadionet har blitt benyttet til flere rugbykamper i europacupen eller sluttspillet i det engelske rugbymesterskapet når hjemmelaget har hatt behov for større kapasitet enn deres hjemmebane.  Det ble spilt tre kamper på Stadium:mk under 2015 Rugby VM.

Tilskuerrekorden på  ble satt 6. oktober 2015 i en rugbykamp mellom Fiji og Uruguay under VM i rugby.

Stadionanlegget har også et hotell, samt en innendørsarena, hvor basketballaget Marshall Milton Keynes Lions spiller sine hjemmekamper.

Hele anlegget ble åpnet 29. november 2007 av Dronning Elisabeth.

## Større idrettsarrangementer
### VM i rugby union
Det ble spilt tre kamper i gruppespillet under VM i rugby union for menn 2015 på stadionet.
### EM i fotball for kvinner
Under EM i fotball for kvinner 2022 ble det spilt fire kamper på stadionet.

## Bilder av stadionet

Stadium North & East Stands.jpg|Nordre og østre tribuner
Denbigh south stand 16 may 07.JPG|Søndre tribuner (kalt Cowshed = Fjøset) i 2007 før utvidelser
England Women's Vs USA (18500816361).jpg|Panoramabilde fra innsiden i 2015 under en kvinnelandskamp mellom England og USA.
MKDonseaststandexternal.jpg|Utsiden av stadionet ved østre tribune.


## Referanser
Korsikas flagg

**Korsikas flagg** består av en hvit duk med et maurerhode i svart. Flagget er øyas historiske og kan som sådant benyttes i noen offisielle sammenhenger selv om det ikke er offisielt anerkjent. Maurerhodet som Korsikas våpen og flagg har en århundrelang historie, men opphavet er omdiskutert. Det har vært i bruk siden 1300-tallet. 

Maurerhodet inngår også i naboøya Sardinias våpen og flagg, samt i våpenet for pave Benedikt XVI. I sistnevnte våpen representerer hodet det heraldiske merket til byen Freising i Tyskland.

## Eksterne lenker
Quelques idees sur l'origine du drapeau corse fra Accademia Corsa
Gonfalon

**Gonfalon**, eller **kirkefane**, er en fane som er utformet slik at tøyduken henger ned fra en tverrstang som igjen er festet til selve den vertikale bærestangen. Duken kan være splittet eller fliket nederst.

Gonfaloner forveksles ofte språklig med gonfanon som har et annerledes utseende ved at gonfanonen er mer likt et flagg. Gonfanonen har tøyduken festet direkte til en vertikal stang med flikene i den frie enden som blir horisontale når de foldes ut. Både på fransk og tysk ses begge begrepene brukt om begge typene flaggduk.

På skandinaviske språk brukes ofte betegnelsen *kirkefane* (tysk: Kirchenfahne) om gonfalon. Kirkefanen er brukt siden middelalderen ved kirkelige prosesjoner og andre seremonier, særlig i den katolske kirken. Motivet på slike kirkefaner er vanligvis av religiøs art.

I vår tid er ofte faner for norske skoler, fagforeninger og idrettsforeninger formet nærmest som en gonfalon med frynser nederst. Denne formen er også benyttet som faner for laug og andre organisasjoner.

I heraldiske skjoldmerker er en kirkefane våpenfigur i bl.a. landskapsvåpenet for Vorarlberg, Østerrike, (se avbildningen). Figuren finnes også i slektsvåpen, bl.a. for Montfort som er en berømt slekt med grener i Storbritannia og flere kontinentaleuropeiske land.

Gonfaloner benyttes i Italia særlig som kommunale og regionale faner.
 
## Litteratur
* Whitney Smith: *Flags through the ages and across the world*, McGraw-Hill Book Co,Maidenhead 1975, side 16, 23 og 101

## Eksterne lenker
*
Sicilias flagg

**Sicilias flagg** er skrådelt i gult og rød og har i midten en figur bestående av et triskele med Medusas vingede hode og hveteaks mellom. Merket skal symbolisere hell og velstand. 

Flagget går tilbake til 1282 og knyttes til Den sicilianske vesper, opprøret mot det napolitanske styre da Sicilia i stedet gikk sammen med Aragón. Fargene representerer byene Palermo og Corleone, de første som gikk sammen i opprøret.

Lenge manglet flagget offisiell anerkjennelse, selv om det var i utbredt bruk. Det ble anerkjent som Den autonome regionen Sicilias flagg i januar 2000. Våpen og gonfalon ble vedtatt tidligere.

Sicilias flagg har likhetstrekk med Mans flagg, et triskele på rød bakgrunn.

## Eksterne lenker
* Sicily Region (Italy) FOTW
Pilatus PC-7 Turbo Trainer

**Pilatus PC-7 Turbo Trainer** er et sveitsisk treningsfly. Den stammer direkte fra den tidligere modellen Pilatus P-3, men har gått igjennom store forandringer i utviklingsprosessen frem til prototypen til den moderne PC-7 fløy første gang 12. mai 1975. Den første serieproduserte PC-7 fløy første gang 18. august 1978, og Burmas flyvåpen ble første kunde i 1979. PC-7 Turbo Trainer har i tillegg til det sveitsiske flyvåpen blitt solgt til en rekke land.

PC-7 ble brukt som utgangspunkt for etterfølgeren PC-9, som ble utviklet for å konkurrere med Embraer EMB-312 Tucano om markedet for avanserte treningsfly.

## PC-7 i kamp

Flytypen har skapt noe kontrovers internt i Sveits da flyet er utstyrt med seks festepunkter som kan brukes til å bære våpen, og på 80-tallet ble en debatt om PC-7 i det hele tatt skulle eksporteres utløst etter at flytypen ble brukt i kamphandlinger og interne konflikter i flere deler av verden.

Borgerkrigen i Guatemala er antageligvis den konflikten hvor flytypen har sett mest utstrakt bruk i kamphandlinger, og i Burma har PC-7 blitt brukt i kamphandlinger med flere geriljagrupper. I Surinam ble minst én PC-7 utstyrt med raketter og brukt av flyvåpenet i kamphandlinger mot geriljastyrker i 1986, og i Irak ble flytypen brukt i tokt mot sjiadominerte områder i sør.

I Bolivia ble seks PC-7 brukt i «Peace Eagle»-programmet mot narkotikatrafikken mellom 1992 og 1996 for å avskjære smuglerfly. I alt 337 avskjæringer ble gjennomført med disse flyene i denne perioden.

I Angola ble flytypen brukt av det sørafrikanske sikkerhetsfirmaet Executive Outcome i kamphandlinger mot UNITA i 1994. Flyene ble utstyrt med raketter, og to fly ble skutt ned i kamphandlingene.

## Spesifikasjoner

## Kilder
* * International Air Power Review, Volume 21*, Airtime. ( ISBN 1-880588-07-2 )
* *Encyclopedia of World Military Aircraft*, Aerospace. ( ISBN 1-874023-95-6 )
* *The International Directory of Military Aircraft*, Gerard Frawley. ( ISBN 1-875671-49-8 )

## Eksterne lenker
*
Nesvollberget

**Nesvollberget** er ei grend i Trysil ved riksvei 25, rundt 20 kilometer øst for Nybergsund. Nesvollberget har rundt 30 husstander, hestesenter samt grendehuset *«Granly»*. Nesvollberget er ellers en grunnkrets tilhørende delområdet Østby. Stortingsrepresentant Even Eriksen kommer herfra.
Skiløper      
Paul G. Berg (nr.5 i Holmenkollen 1904) var fra garden Berg i Nesvollberget.

## Eksterne lenker
* Hjemmeside
* Nesvoldberget jakt og fiskeforening

*Trysil Hestesenter
Ball (dans)

Et **ball** (fra fransk *baler*, danse) er en finere dansetilstelning som vanligvis holdes i en ballsal.

Deltakerne har på seg aftenantrekk, som er spesifisert på invitasjonen som galla (ballkjole/kjole og hvitt) eller smoking. Pardans er en viktig del av ballet, da særlig i form av selskapsdans. Når ballet også omfatter en middag, begynner gjerne dansen med en polonese. Ballet avsluttes gjerne av kotiljong, *cotillon* (en kontradans). Ordet «ball» kommer fra latin *ballare*, som betyr å danse.

Varianter av ball inkluderer skoleball, studentball, avslutningsball, vår, jul og nyttårsball, kostyme- og maskeradeball. Ballsesongen i Wien og Tyskland sammenfaller med karnevalssesongen og regnes tradisjonelt fra 11. november og frem til faste, med de store operaballene helgen før fasten.

Promenader – engelsk *proms* viser til at gjestene går – promenerer – i polonese ved begynnelsen av et ball eller cotillon. Promenadeballene, proms, har sin forløper i de eksklusive debutanteballene.

## Se også
* Maskeball
* Operaball
* Operaballet i Oslo

## Eksterne lenker
*
Sjkhara

**Sjkhara** er det høyeste fjellet i Georgia. Det ligger i regionen Svaneti langs grensen til Russland. Sjkhara ligger 88 km nord for byen Kutaisi, den nest største byen i Georgia. Toppen ligger i sentrale deler av Store Kaukasus, sørøst for Elbrus, det høyeste fjellet i Europa. Sjkhara er det tredje høyeste fjellet i Kaukasus, like bak Dykh-Tau.

Sjkhara er det høyeste punktet og den østliggende delen av et massiv kalt Bezingiveggen (eller Bezengi), en 12 km lang rygg. Fjellet er en stor og bratt topp dekket av isbreer. Nordveggen på russisk side er 1&nbsp;500 meter høy og inneholder flere vanskelige klatreruter. Derimot er toppen Sjkhara Vest, med en høyde på 5&nbsp;068 meter, et eget mål for fjellklatrere, og å gå Bezingiveggen på tvers blir regnet som «den lengste, mest krevende og mest forpliktende klatreekspedisjonen i Europa» 

Toppen ble først besteget i 1888 via nordøstryggen av et britisk og sveitsisk lag av U. Almer, J. Cockin og C. Roth. Ruten er fortsatt en av de lettere og mer populære rutene på fjellet. Den første totale kryssingen av bezingveggen var i 1931 av østerrikerne K. Poppinger, K. Moldan og S. Schintlmeister.

Det er relativt få som klatrer på Sjkhara hvert år på grunn av de vanskelige rutene, høyden og den avsidesliggende plasseringen.

## Referanser


## Eksterne lenker
* Sjkhara på elbrus.net
Antonio Di Natale

**Antonio Di Natale** (født 13. oktober 1977) er en italiensk tidligere fotballspiller.

Di Natale debuterte i Serie A for Empoli FC mot Como Calcio 1907 14. september 2002.

Han har 36 kamper for , og debuterte for landslaget mot  i 1–1-kampen 20. november 2002. Han spilte også EM 2008 for Italia og i VM 2010 for Italia, hvor han skåret sitt første VM mål i 3-2 tapet mot Slovakia

## Referanser


## Eksterne lenker
* 
*  Spillerstatistikk fra La Gazzetta dello Sport
Manuele Blasi

**Manuele Blasi** (født 17. august 1980 i Civitavecchia i Italia) er en fotballspiller som spiller for den indiske klubben Chennaiyin FC.

Blasi kom til Fiorentina med Adrian Mutu fra Juventus i en byttehandel før 2006&ndash;2007-sesongen. Han debuterte i Serie A for AS Roma mot Piacenza Calcio 22. januar 2000, og for  mot  18. august 2004.

## Referanser


## Eksterne lenker
*
Bankett

:*Annen betydning: [[Bankett (bygningsdel)]]*
**Bankett** er et festmåltid, især i høytidelig eller offisielle sammenhenger. En spesiell fornem bankett kalles i blant **taffel**. 

På en bankett bør man i allmennhet bære festantrekk, for eksempel kjole og hvitt, smoking eller mørk dress.

## Se også
* Ball
Holga

**Holga** er et rimelig fotoapparat av lav teknisk kvalitet beregnet for fotografisk film i mellomformat (120 film). Det ble opprinnelig produsert i Hongkong.

Holgaens billige konstruksjon og enkle objektiv gir ofte karakteristiske bilder med vignettering, dårlig fokus, lyslekkasjer og andre forstyrrelser. Ironisk nok var det kameraets kvalitetsproblemer og low-fidelity-estetikk som ble satt pris på av enkelte fotografer, og som bidro til at Holga etterhvert ble et slags kultfenomen. 

## Historie
De første Holga-kameraene ble laget i Hongkong i 1982. Det var opprinnelig tenkt å være et rimelig masseprodusert kamera for den kinesiske arbeiderklassen.

## Modeller

* Holga 120S – Den originale Holga. Fast lukkerhastighet, plastikkobjektiv, ujusterbar blenderverdi og 6x4.5 filmmaske. Nå ute av produksjon.
* Holga 120N – Oppdatert versjon med det samme plastikkobjektivet, tripodfeste, brukerkontrollert eksponering og en ekstra 6x6 film maske.
* Holga 120SF – En standard Holga 120S, med blits.
* Holga 120GN – En Holga 120N med glassobjektiv.
* Holga 120FN – En Holga 120N med blits.
* Holga 120GFN – En Holga 120FN med glassobjektiv.
* Holga 120CFN – En Holga 120FN med fargeblits.
* Holga 120GCFN – En Holga 120CFN med glassobjektiv.
Westland Wasp

**Westland Wasp** er et britisk helikopter utviklet for bruk fra skip. Helikopteret kunne utstyres med torpedoer og dypvannsbomber for bruk mot undervannsbåter, eller missiler for bruk mot bakkemål. Av de 133 som ble produsert, var 98 produsert for Royal Navy og 35 for eksport til marinene til Brasil, Nederland, New Zealand og Sør-Afrika. 10 tidligere nederlandske helikoptre ble senere solgt til Indonesia, og seks eks-Royal Navy helikoptre til Malaysia.

## Spesifikasjoner

## Eksterne lenker
* Historic Westland Wasp Helicopter
Douglas SBD Dauntless

**Douglas SBD Dauntless** var et amerikansk to-seters stupbombefly.

SBD Dauntless hadde sin opprinnelse i stupbombeflyet Northrop BT-1, og videreutviklingen av denne i form av prototypen XBT-2, som ble XSBD-1 etter at Douglas Aircraft Corporation tok over utviklingen av flytypen.

Den første produksjonsvarianten, SBD-1, ble operativ i juni 1940, fulgt av SBD-2. Den neste varianten, og den første som ble produsert i større antall, var SBD-3, som ble operativ våren 1942. Mot slutten av 1942 ble også SBD-4 introdusert, og i 1943 ble SBD-5 operativ. Den siste varianten var SBD-6, som ble operativ i mars 1944.

Flytypen var svært populær blant mannskapene som fløy dem, og oppnådde gode resultater. Flyet var godt pansret, og kunne tåle ganske alvorlige skader. Mot slutten av andre verdenskrig ble SBD Dauntless erstattet av den langt mindre populære Curtiss SB2C Helldiver.

SBD Dauntless var den første amerikanske flytypen som senket et japansk krigsskip da en SBD-2 senket den japanske ubåten I-70 10. desember 1941. SBD Dauntless spilte også en avgjørende rolle i slaget ved Midway.

## A-24 Banshee
SBD Dauntless ble også benyttet av United States Army Air Force, hvor flyet fikk betegnelsen **A-24** og offisielt navnet **Banshee**.

## Spesifikasjoner

## Eksterne lenker
* 
* Warbird Alley: SBD 
* The SBD Shipborne Dive Bomber 
* Aero-Web.org: SBD-5 Dauntless
Geffen

**Geffen** kan vise til:

* Aviv Geffen (f. 1973), Israelsk artist
* David Geffen (f. 1943), amerikansk produsent
* The Geffen Film Company
* Plateselskapet Geffen Records
* Geffen (Nederland), en by i den nederlandske kommunen Maasdonk
Radio-Aktivität

***Radio-Aktivität*** er et musikkalbum fra 1975 av Kraftwerk. Albumet ble også utgitt i den engelske versjonen *Radio-Activity*. Ulikt gruppens tidligere album ble dette albumet gitt ut på både tysk og engelsk. Tidligere hadde bandet bare gitt ut albumene sine på tysk.

## Sporliste
#«Geigerzähler» – 1:05
#«Radioaktivität» – 6:44
#«Radioland» – 5:50
#«Ätherwellen» – 4:53
#«Sendepause» – 0:37
#«Nachrichten» – 1:31
#«Die Stimme Der Energie» – 0:55
#«Antenne» – 3:47
#«Radio Sterne» – 3:35
#«Uran» – 1:24
#«Transistor» – 2:15
#«Ohm Sweet Ohm» – 5:39

1, 5, 6, 11 (instrumentalspor) skrevet av Hütter/Schneider
2, 3, 4, 7, 8, 9, 10, 12 skrevet av Hütter/Schneider/Schult

## Kilder
* 

## Eksterne lenker
*
Blått Flagg

**Blått Flagg** er en internasjonal miljøsertifisering som gis til badestrender og småbåthavner som oppfyller visse krav om vannkvalitet, sikkerhet, service og miljøinformasjon. Blått Flagg-sertifiseringen startet i 1987 i Frankrike for å verne om marint miljø. Under det europeiske miljøvernåret 1987 ble Blått Flagg innført flere steder i Europa. I dag blir arbeidet med slik miljøserifisering ledet av organisasjonen Foundation for Environmental Education. 

For å oppnå statusen Blått Flagg og heise det blå flagget, må det søkes hvert år. 

I 2018 hadde Spania 696 sertifiseringer, Frankrike 505, Hellas 492 og Tyrkia 481. Globalt sett var det over 4 500 sertifiseringer i 2018. 

## Danmark
Blått Flag er tildelt 250 strender og 51 havner i Danmark (2014).

## Norge

I 2009 hadde Bystranda og Hamresanden i Kristiansand og Storøyodden i Bærum, samt flere småbåthavner på Sør- og Østlandet Blått Flagg-sertifisering. Den norske Blått Flagg-sesongen varer fra 23. juni til 31. august.

I 2018 hadde Norge 26 sertifiseringer.

## Referanser


## Eksterne lenker
* 
* ''Foundation for Environmental Education'' om Blått Flagg
Grønt Flagg

**Grønt Flagg** er et internasjonal utdanningsprogram og pedagogisk verktøy for norske skoler og barnehager. Grønt Flagg eies av Stiftelsen FEE Norway, som er en del av det internasjonale nettverket Foundation for Environmental Education (FEE). FEE er blant annet ansvarlig for det globale arbeidet med Eco-Schools, som arbeider for bærekraftig utvikling gjennom miljøutdanning. Grønt flagg er del av og knyttet til Eco-Schools-nettverk.

Grønt Flagg ble lansert i Norge i 1998. Per januar 2020 deltok over 900 barnehager, barneskoler, ungdomsskoler, videregående og folkehøyskoler i nettverket. Formålet med Grønt Flagg-ordningen er å styrke bærekraftig utvikling gjennom miljøundervisning. Ordningen er et pedagogisk verktøy for å innføre temaene klima, miljø og bærekraft i undervisningen.

Eco-Schools er hovedsamarbeidspartner i UNESCO's globale initiativ Greening Education Partnership (GEP)https://www.unesco.org/en/sustainable-development/education/greening-future.

## Referanser


## Eksterne lenker
*
Fairey Firefly

**Fairey Firefly** var et britisk jager- og rekognoseringsfly utviklet for bruk fra hangarskip. Flyet fløy første gang 22. desember 1941 og ble operativt fra oktober 1943. Produksjonen av Firefly fortsatte etter den andre verdenskrig, og i alt 1&nbsp;702 fly ble bygget før produksjonen stanset 20. april 1956. Flyet deltok både i den andre verdenskrig, hvor det blant annet deltok i operasjoner mot «Tirpitz» i juli og august 1944, og i Koreakrigen.

## Eksterne lenker
* Wings Palette-fargelegging
Forbygda

**Forbygda** er et dalføre og ei grend i Midtre Gauldal kommune, Trøndelag. Før 1. januar 1964 var området del av Singsås kommune. 

Dalføret tar av fra Bjørgen i Gauldalen langs fylkesvei 30 mellom Støren og Røros og går i sør/sørøstlig retning til henholdsvis Løvrødsmo og Forodden ved foten av Styggfjellet. På begge sider av dalen tar det av bomveier inn over fjellet til henholdsvis Nekjådalen og Nyådalen. I dalbunnen renner elva Fora (Forda). Høyeste foss, Høyfossen, har et fritt fall på 39 meter. Nekjådalen er en av innfallsportene til Forollhogna nasjonalpark. Det ligger en hyttegrend øverst i dalføret.

Forbygda er også en skrivemåte for Forradal i Stjørdal.

## Eksterne lenker
* Parti fra Forbygda
* Styggfjellet
* Høyfossen
Lystbåthavn

**Lystbåthavn** (også kjent som **marina**, fra spansk, portugisisk og italiensk *marina*, «kyst») er en havn for mindre, oftest privateide lystfartøyer, og som tilbyr salg, vedlikehold, vinteropplag og utstyr for disse.

En småbåthavn inneholder ofte en del servicemuligheter i form av slipp, drivstoff, kiosk osv. En del lystbåthavner har egen brygge for gjestende båter, mens andre steder har egne gjestehavner med toaletter, dusj, kiosk, drivstoff og ev. tømming av septiktanker.

En båtplass er en enkeltplass for småbåter, lystbåter og andre fartøy som kan føres av personer uten spesielle kvalifikasjoner. 

En småbåthavn kan eies og drives etter flere modeller:

* Kommunalt eid anlegg der brukerne tildeles plass etter søknad.
* Båtforeninger driver anlegget og eier eller leier arealet.
* Kommersielle havner kan eies og drives av private aktører for profitt.

## Referanser
Foundation for Environmental Education

**Foundation for Environmental Education** (**FEE**) er en internasjonal organisasjon som arbeider for bærekraftig utvikling gjennom miljøutdanning. Organisasjonen er hovedsakelig aktiv gjennom fem programmer: Blått flagg, Eco-Schools (med Grønt flagg), Young Reporters for the Environment (YRE), Lære med skogen og Green Key.

## Virksomhet
;Grønt Flagg
:miljøsertifisering for norske skoler og barnehager.
;Blått Flagg
:miljøsertifisering av strender og marinaer
;Eco-Schools
:miljøsertifisering og -utdanning for skoler. Grønt flagg er del av Eco-Schools.
;Young Reporters for the Environment
:miljø- og læreprogram for bruk i videregående skole
;Lære med skogen
:tverrfaglig pedagogisk hjelpemiddel på skolens premisser
;Green Key
:miljøsertifisering av turistfasiliteter som hoteller, restauranter, konferansesentre og campingplasser

## FEE Norge
Leder for FEE Norge er Jan Braataas. Han forteller at Norge ligger an til å få fem strender og åtte marinaer med blått flagg sommeren 2008.

## Se også
*Øko-skole

## Referanser


## Eksterne lenker
* 
* Grønt flagg
* Blått flagg
* Eco-Schools
* Green Key
* YRE
* Lære med skogen
Marina

**Marina** er et annet ord for lystbåthavn. Det kan også referere til:

*Marina Lambrini Diamandis (f. 1985), walisisk-gresk sanger, kjent som bare MARINA og det tidligere artistnavnet Marina and the Diamonds
*Marina (kvinnenavn)
*Marina (sang), europeisk popsang, første gang innspilt 1959
Distriktet Inn

**Distriktet Inn** (retoromansk: *dertgira En*, tysk: *Bezirk Inn*) er det østligste forvaltningsdistriktet i den sveitsiske kantonen Graubünden. Distriktet er oppkalt etter elven Inn og omfatter Nedre Engadin samt Val Müstair. Det dekker et areal på 1200&nbsp;km² og har 8900&nbsp;innbyggere. Området er overveiende retoromansktalende (vallader-dialekten; 58&nbsp;%), selv om det tyske språket har økt andelen sin i løpet av 1900-tallet (36&nbsp;%). To prosent snakker italiensk.

Distriktet Inns nabodistrikter er Maloja i sydvest og Prättigau/Davos i vest. Dessuten grenser det til Tirol (Østerrike) i nord, Syd-Tirol i øst og Lombardia i syd (begge Italia). Forbindelsen til Prättigau/Davos skjer over Flüelapasset, til Lombardia enten over Umbrailpasset eller gjennom Munt La Schera-tunnelen (til Livigno).

Distriktene i Graubünden er rent administrative enheter. Distriktet Inn består av fire kretser (ret. *circul*, tysk *Kreis*) og 13 kommuner (ret. *cumün*, tysk *Gemeinde*), som har stor grad av politisk selvstyre. Disse er:

Alle befolkningstall og språkandeler bygger på folketellingen fra 2005.
Kristi Samfunn

**Kristi Samfunn,** kjent som den Reorganiserte Jesu Kristi Kirke av Siste Dagers Hellige fram til navnebytte i 2001, er den nest største kirken av Siste Dagers Hellige. Den oppgir å ha omkring 250 000 medlemmer i omkring 40 land. Dens hovedkvarter er i Independence i Missouri.

## Bakgrunn

Etter Joseph Smiths død var det tvister om hvem som skulle overta ledelsen. Flertallet av mormonere fulgte Brigham Young, som ledet dem til det som nå er Utah. Men noen ble værende tilbake i Illinois, inkludert noen av de nære slektningene til Smith. 

I 1850-årene stod det frem en gruppe som mente at Joseph Smith's sønn, som også het Joseph Smith, var den rette til å overta etter faren. Han var bare 11 år da faren ble myrdet. Da han vokste opp ble han lederen for den gruppen som dannet den reorganiserte kirke i april 1860. Hans mor støttet dannelsen av kirken, skjønt det er usikkert om hun virkelig var regnet som et formelt medlem.

Smith døde i 1914. Året etter ble hans sønn Frederick Madison Smith anerkjent som den neste lederen. Han ble etterfulgt av sin bror Israel A. Smith, som igjen ble etterfulgt av en tredje bror, W. Wallace Smith. Han ble etterfulgt av sin sønn Wallace B. Smith. Etter ham kom den første som ikke tilhørte familien, W. Grant McMurray.

I 2001 skiftet kirken formelt navn til Community of Christ.

## Kjennetegn

De som dannet kirken godtok ikke polygami. De benektet at Joseph Smith forkynte og praktiserte polygami. De forkastet mange av de læresetningene som Utah-kirken fremholdt og hevdet at det ikke var i tråd med den opprinnelige læren. De eier også tempelet i Kirtland i Ohio. Det ble tilkjennegitt dem i 1880 etter en rettssak.

Kirken har et syn på Gud som ligner mer på det som er vanlig for kristne. Kirken forkaster dåp til fordel for avdøde og også mange av de andre seremoniene som Utah-kirken praktiserer. 

Imidlertid har kirken i den senere tid begynt å følge en mer liberal teologi. Kirken har for eksempel godtatt kvinnelige prester siden 1984. Dette har ført til at noen har brutt ut av kirken og dannet The Restoration Church of the Latter Day Saints og The Remnant Church of the Latter Day Saints.

## Plassering i Siste Dagers Hellige-bevegelsen

## Referanser


## Eksterne lenker
* 
*
Distriktet Maloja

**Distriktet Maloja** (tysk: *Bezirk Maloja*, italiensk: *distretto di Maloggia*, retoromansk: *dertgira Maloja*) er et forvaltningsdistrikt i den sveitsiske kantonen Graubünden. Distriktet er oppkalt etter Malojapasset og omfatter det overveiende tysktalende Øvre Engadin på passets nordøstside og det overveiende italienskspråklige Bregaglia på sydvestsiden. Øvre Engadin har dessuten en betydelig retoromansktalende minoritet (putèr-dialekten). I gjennomsnitt over hele distriktet er språkandelene av tysk, italiensk og retoromansk hhv. 55 %, 22 % og 13 %. Distriktet dekker et areal på 975&nbsp;km² og har 18&nbsp;000&nbsp;innbyggere

Distriktet Malojas nabodistrikter er Hinterrhein og Albula i nordvest, Prättigau/Davos i nord, Inn i nordøst og Bernina i sydøst. Dessuten grenser det til Lombardia (Italia) i øst og i syd. Det fins ingen direkte trafikkforbindelser til distriktene Hinterrhein eller Prättigau/Davos. Forbindelsen til distriktet Albula skjer over Julier- eller Albulapasset eller gjennom Albulatunnelen (jernbarne). Jernbane- og veiforbindelsen til distriktet Bernina går over Berninapasset.

Distriktene i Graubünden er rent administrative enheter. Distriktet Maloja består av to kretser (tysk *Kreis*, ital. *circolo*, ret. *circul*) og 16 kommuner (tysk *Gemeinde*, ital. *comune*, ret. *cumün*), som har stor grad av politisk selvstyre. Disse er:

Alle befolkningstall og språkandeler bygger på folketellingen fra 2005.
Justvik

**Justvik** er en bydel og tidligere tettsted i Kristiansand i Agder. Justvik ligger ved vestsiden av Topdalsfjorden. Navnet er hentet fra gården Justvik. I dag består bydelen av kretsene Justnes-Dalsveien, Justvik, Jærnesheia, Grostøl og Eidsbukta. Før kommunesammenslåingen med Kristiansand i 1965, tilhørte Justvik Tveit kommune, mens Justnes og Eidsbukta (Eidet) tilhørte Oddernes kommune.

Justvik har både gammel bebyggelse og flere boligfelt som ble bygd ut fra midten av 1960-årene og frem til midten av 1980-årene. Bydelens sentrum består av Justvik kirke, Justvik bydelshus, butikk og idrettsanlegg.  Like i nærheten ligger Justvik skole, som er en barneskole og Havlimyra ungdomsskole på Justnes. Skolen holdt tidligere til i midlertidig lokaler i gamle Kongensgate skole i Kristiansand sentrum.

Justvik tilhørte frem til omkring 1992 Tveit prestegjeld, men ble da overført til Oddernes prestegjeld, Tveit kirke var da kommunikasjonsmessig unaturlig. 

Justvik har et idrettslag som har navnet Just il og har blant annet idretter som fotball, håndball, innebandy og kickboxing. 

## Referanser
Distriktet Hinterrhein

**Distriktet Hinterrhein** (tysk: *Bezirk Hinterrhein*, retoromansk: *dertgira Rain posteriur*) er et forvaltningsdistrikt i den sveitsiske kantonen Graubünden. Distriktet er oppkalt etter den sørlige (eller «bakre») kildeelven av Rhinen og omfatter dalen til denne samt dalen til Averser Rhein. Det dekker et areal på 615&nbsp;km² og har 12&nbsp;500&nbsp;innbyggere. Området er overveiende tyskspråklig (85 %; inkludert enkelte walsertyske kommuner), men har en retoromansktalende minoritet (sutsilvan-dialekten; 6 %). To prosent snakker italiensk.

Distriktets fire kretser gjenspeiler den naturlige og kulturelle inndelingen av distriktet:
* Rheinwald (= «Rhinskogen», men avledet av retoromansk *Valragn* = «Rhindalen») helt syd er den øverste delen av Hinterrheindalen, som strekker seg i vest&ndash;øst-retning. Den ble på 1200-tallet kolonialisert av walserfolket og er derfor tysktalende. Landsbyene ligger mellom 1420 og 1620&nbsp;moh., og landskapet er omgitt av høye fjell på alle sider (3402&nbsp;moh. i Rheinwaldhorn). Via San Bernadino-passet og -tunnelen er Rheinwald forbundet med Valle Mesolcina og via Splügenpasset med Italia i syd. Nedover begrenses Rheinwald gjennom et juv (*Roflaschlucht*).
* Schams (tysk) eller Val Schons (retoromansk) er Hinterrheindalens midterste del, som strekker seg i syd&ndash;nord-retning. Inntil midten av 1900-tallet var området nesten rent retoromansktalende, men tysk har nå fått større utbredelse. Dalen ligger mellom 1094 og 883&nbsp;moh. og avgrenses nedover gjennom atter et juv (*Viamala*).
* Kretsen Thusis ( ret. Tusaun / Tusàn inkludert  *Heinzenberg* som kalles Mantogna på retoromansk) lenger nord er den nederste venstre (vestre) delen av Hinterrheindalen.
* Domleschg (ret. *Tumleastga*) helt nord er den nederste høyre (østre) delen av Hinterrheindalen ved inngangen til Albuladalen.
* Avers ( ret. Val d´Avras ) utgjør den øverste delen av dalen til Averser Rhein syd for Schams, og er også en gammel walserbosetning.

Distriktet Hinterrheins nabodistrikter er Surselva i vest, Imboden og Plessur i nord, Albula i øst, Maloja i sydøst og Moesa i sydvest. Dessuten grenser det til Ticino i vest og Lombardia (Italia) i syd. Det fins ingen direkte trafikkforbindelser til Ticino, Surselva eller distriktet Maloja.

Distriktene i Graubünden er rent administrative enheter. Distriktet Hinterrhein består av fem kretser (tysk *Kreis*, ret. *circul*) og 38 kommuner (tysk *Gemeinde*, ret. *cumün*), som har stor grad av politisk selvstyre.

## Oversikt over distriktets kretser og kommuner

Alle befolkningstall og språkandeler bygger på folketellingen fra 2005.
Hinterrhein

**Hinterrhein** er
* Hinterrhein (elv); én av Rhinens kildeelver i den sveitsiske kantonen Graubünden,
men kan også referere til
* distriktet Hinterrhein, som er sammenfallende med den nevnte elvens dalføre.
Distriktet Albula

**Distriktet Albula** (tysk: *Bezirk Albula*, retoromansk: *dertgira Alvra*) var et forvaltningsdistrikt midt i den sveitsiske kantonen Graubünden. Det ble erstattet av Regionen Albula 1. januar 2017 som del av en reorganisering av kantonen.  Distriktet var oppkalt etter elven Albula (ret. *Alvra*) og omfatter dalen til denne samt dalen til bielven Julia (ret. *Gelgia*). Det dekker et areal på 723&nbsp;km² og har &nbsp;innbyggere. Området var overveiende retoromansktalende (surmiran-dialekten; i&nbsp;dag 26 %), men tysk er nå det største språket i distriktet (66 %). Retoromansk er imidlertid fremdeles flertallsspråket i flere kommuner, spesielt i Surses (tysk *Oberhalbstein*), som er dalen til Julia og ett av distriktets kretser. Tre prosent snakker italiensk; mesteparten av disse bor i kommunen Bivio lengst syd i distriktet.

Distriktet Albulas nabodistrikter var Hinterrhein og Plessur i vest, (Prättigau/)Davos i nord og Maloja i øst. Forbindelsen til distriktet Maloja skjer over Julier- eller Albula-passet eller gjennom Albulatunnelen (jernbane)

Distriktene i Graubünden var rent administrative enheter. Distriktet Albula bestod av fire kretser (tysk *Kreis*, ret. *circul*) og 23 kommuner (tysk *Gemeinde*, ret. *cumün*), som har stor grad av politisk selvstyre. Disse er:

Alle befolkningstall og språkandeler bygger på folketellingen fra 2005.

## Referanser
Distriktet Plessur

**Distriktet Plessur** (retoromansk: *Il district da la Plessur*) er et forvaltningsdistrikt (tysk *Bezirk*) i den sveitsiske kantonen Graubünden. Distriktet er oppkalt etter elven Plessur og omfatter kantonshovedstaden Chur med dalen til Plessur. Det dekker et areal på 266&nbsp;km² og har 39&nbsp;000&nbsp;innbyggere. Området hører til den tyskspråklige delen av Graubünden (82&nbsp;% andel). Schanfigg, som er dalens høyeste avsnitt, består av walserbosetninger. Retoromansk og italiensk snakkes av bare 4&nbsp;% (hver).

Distriktet Plessurs nabodistrikter er Landquart i nord, Prättigau/Davos i øst, Albula i syd og Hinterrhein og Imboden i vest.

Distriktene i Graubünden er rent administrative enheter. Distriktet Plessur består av tre kretser (*Kreise*) og 16 kommuner (*Gemeinden*), som har stor grad av politisk selvstyre. Disse er:

Alle befolkningstall og språkandeler bygger på folketellingen fra 2005.

## Eksterne lenker
*
Monte Cassino

**Monte Cassino** (skrives også **Montecassino**) er en italiensk fjelltopp om lag 130 km sør for Roma, omtrent 2 km vest for byen Cassino. Stedet, som er omtrent 520 meter over havet, var et tempel for den romerske byen Casinum i antikken, men er nå best kjent for sitt historiske kloster. 

## Klosteret Monte Cassino
Benedikt av Nursia, grunnleggeren av den katolske benediktinerordenen, etablerte sitt første kloster på Monte Cassino i 529. 

Klosteret på fjelltoppen var stedet for slaget om Monte Cassino i tiden mellom januar og mai 1944 under den andre verdenskrig. Bygningene ble ødelagt av de alliertes bombing og gjenoppbygd etter krigen. Stedet har blitt besøkt mange ganger av flere paver og andre høyere katolske geistlige, inkludert pave Benedikt XVI i mai 2009.

Siden reformene til Andre Vatikankonsil på 1960-tallet er klosteret et av de få gjenværende territoriale klostre innenfor den katolske kirke. Den 23. oktober 2014 anvendte pave Frans spesifikasjonene til *[[motu proprio Ecclesia Catholica]]* (Paul VI, 1976) på klosteret. Dette innebar at 52 kirkesogn ble fjernet fra klosterets jurisdiksjon, og  klosterets områder ble redusert til kun klosteret selv, samtidig som klosterets status som territorialabbedi *ikke* ble endret. Med unntak for tomten som klosterkirken og klosteret selv befinner seg på, ble det tidligere området til klosteret overført til det lokale bispedømme Sora-Cassino-Aquino-Pontecorvo.

## Stedets historie
Historien til Monte Cassino er knyttet til den nærliggende byen Cassino, som først ble bosatt på 400-tallet f.Kr. av den italiske folkegruppen volskere. Volskerne holdt på denne tiden store deler av sentrale og sørlige Italia. Det var volskere som først bygde en festning på toppen av Monte Cassino. 

Volskerne ble beseiret av romerne i 312 f.Kr. Romerne døpte om bosetningen til Casinum og bygde et tempel for Apollo på festningen. Moderne arkeologisk utforskning har ikke funnet noen spor av tempelet, men arkeologene har funnet ruiner av et amfiteater, et teater og et mausoleum som indikerer den romerske tilstedeværelsen der. Ifølge pave Gregor den stores helgenbiografi om Benedikt av Nursia skal Benedikt ha knust statuen av Apollo og dens omgivelser, og ombygd tempelet til en kirke.

## Referanser


## Eksterne lenker

*Abbey of Monte Cassino
*Illustrert artikkel om slaget ved Monte Cassino, *Battlefields Europe*
*Bilder og diskusjon om Monste Cassino, *MilitaryImages.Net*
*Satellittfoto fra Google Maps
*The Monte Cassino Society
Språkrådet (Sverige)

**Språkrådet** ved Institutet för språk och folkminnen ble etablert 1. juli 2006 gjennom en sammenslåing av de tidligere selvstendige organene *Sverigefinska språknämnden*, *Svenska språknämnden* og *Klarspråksgruppen*. Språkrådet overtok de tidligere organenes oppgaver, og har blant annet til oppgave å ivareta myndighetens språkbruk. Også minoritetsspråk som samisk og meänkieli inngår i Språkrådets virksomhetsområde, likeledes tegnspråk. Språkrådet utgir tidsskriftene *Språkvård* og *Kieliviesti*.

Det finnes også et annet svensk språkorgan med offentlig støtte, nemlig Terminologicentrum. Dette organet arbeider med lignende spørsmål, men er spesielt innrettet mot fagspråk og  terminologi.

Det finnes ingen offisielt fastslått instans for regulering av svensk i Sverige. Språkrådet har imidlertid halvoffisiell status som språkorgan, og finansieres av den svenske regjeringen, men har ingen ambisjoner om å utøve direkte kontroll over språket, slik for eksempel *[[Académie française]]* har. Språkrådet består av representanter fra en rekke ulike organisasjoner, inkludert Svenska Akademien. Dets fremste middel for å regulere språket er gjennom ordbøker som *[[Svenska Akademiens ordlista]]* (SAOL), samt en rekke ulike håndbøker i grammatikk, staving og rettskriving. Selv om SAOL ofte betraktes som normerende, er dets funksjon først og fremst å beskrive den samtidige språkbruken.

## Eksterne lenker
* 
* Sverigefinska språknämnden (arkiveret 2007)
* Sverigefinska Riksförbundet, RSKL (Ruotsinsuomalaisten Keskusliitto)
Valposchiavo

**Valposchiavo** (italiensk; på lokal dialekt *Pus'ciav*, tysk *Puschlav*) er en dal syd for Alpenes hovedkam i Sveits. Administrativt utgjør dalen også **distriktet Bernina** (*distretto di Bernina*) i kantonen Graubünden. Distriktet er oppkalt etter Bernina-Alpene, som dalen ligger i. Dalen strekker seg over 25&nbsp;km lengde sydsydvestover fra 2338&nbsp;moh. (Berninapasset) og ned til 550&nbsp;moh. Dalen dreneres av Poschiavino, en bielv til Adda.

Valposchiavo er 237&nbsp;km² stort og har 4700&nbsp;innbyggere. Valposchiavo er ved siden av Val Bregaglia og Val Mesolcina ett av Graubündens tre italienskspråklige områder. Her snakker 91&nbsp;% italiensk og 7&nbsp;% tysk, mens retoromansk praktisk talt ikke forekommer. Valposchiavo valgte å bli del av Chur bispedømme i 1408. Etter dette ble den en del av Graubünden.

Valposchiavo er omgitt av Lombardia (Italia) på nesten alle kanter. Bare helt i nordvest grenser den til distriktet Maloja. Det fins vei- og jernbaneforbindelse til St. Moritz i nord og Tirano (Italia) i syd. Dessuten kan man via Livignopasset i nord nå den italienske kommunen Livigno.

Distriktene i Graubünden er rent administrative enheter. Distriktet Bernina består av to kommuner (*comuni*) som også hver utgjør sin egen krets (*circolo*). Disse er:

Alle befolkningstall og språkandeler bygger på folketellingen fra 2005.
Imboden

**Imboden** ( il Plaun på retoromansk ) er et landskap og et forvaltningsdistrikt (tysk *Bezirk Imboden*, retoromansk *dertgira Plaun*) i den sveitsiske kantonen Graubünden. Landskapet ligger ved sammenløpet av Vorderrhein og Hinterrhein, som danner Rhinen i kommunen Tamins. Imboden ligger dermed ved inngangen til disse to kildeelvenes daler, Surselva i vest og Hinterrheindalen  (Sutselva) i sør. De resterende nabodistriktene er Plessur og Landquart i øst. Dessuten grenser Imboden til kantonene Glarus og St. Gallen i nord, men på grunn av fjellkjeden Glarner Alpen fins det ingen direkte trafikkforbindelse dit.

Imboden har et areal på 203&nbsp;km² og en befolkning på 17&nbsp;700. Området har vært overveiende retoromansktalende (en blanding av sutsilvan- og sursilvan-dialekten) helt opptil siste halvdel av 1900-tallet (46 % i 1980, 29 % i 1990). I praksis kan dialekten i Imboden innordnes under sutsilvan-dialekten, men i det skriftlige har befolkninga her tradisjonelt benytta seg av sursilvan-dialekten. Selv om en stor del av befolkningen fremdeles forstår retoromansk, bruker nå bare 9 % det som førstespråk. Resten har gått over til (eller alltid snakket) tysk (80 %). Fire prosent snakker italiensk.

Distriktene i Graubünden er rent administrative enheter. Imboden består av to kretser (*Kreise*) og sju kommuner (*Gemeinden*), som har stor grad av politisk selvstyre. Disse er:

Alle befolkningstall og språkandeler bygger på folketellingen fra 2005.
Distriktet Landquart

**Distriktet Landquart** er med et areal på 193&nbsp;km² det minste forvaltningsdistriktet i den sveitsiske kantonen Graubünden. Distriktet er oppkalt etter elven Landquart, som munner ut i Rhinen midt i distriktet. Befolkningen på 22&nbsp;700 er overveiende tysktalende. (Under to prosent snakker retoromansk eller italiensk.)

Distriktet Landquarts nabodistrikter er Prättigau/Davos i øst og Plessur og Imboden i sør. Dessuten grenser det til St. Gallen i vest og Liechtenstein og Østerrike (Vorarlberg) i nord. Det fins imidlertid ingen direkte trafikkforbindelser til Østerrike.

Distriktene i Graubünden er rent administrative enheter. Distriktet Landquart består av to kretser (*Kreise*) og elleve kommuner (*Gemeinden*), som har stor grad av politisk selvstyre. Disse er:

Alle befolkningstall og språkandeler bygger på folketellingen fra 2005.